Iċ-ċelebrazzjonijiet tar-rebħ tat-titlu ta' Real Madrid se jkunu ristretti Ir-rebħ tat-trofej minn Real Madrid huma ġeneralment karatterizzati minn massa ta' partitarji li jagħtuha lejn il-Funtana Cibeles tal-belt, fejn huma jingħaqdu mal-iskwadra fuq xarabank miftuħa qabel ma jidħlu fis- Santiago Bernabeu Stadium biex ikomplu jiċċelebraw. Iżda t-trijonf imminenti tagħhom tat-titlu ta' La Liga, li għandu jkun issiġillat meta llum jiltaqgħu kontra Villarreal, se jħossuh differenti ħafna minħabba l-prudenza pubblika dwar il-laqgħat tal-massa kawża tal-pandemija tal-coronavirus. Real jinsabu lesti biex jagħlqu t-titlu mingħajr l-ebda partitarji preżenti fil-ground żgħir, Alfredo Di Stefano, ġewwa l-kum-pless tat-taħriġ tagħhom, fejn qed jilagħbu l-logħbiet home biex iħaffu x-xogħol ta' rinnovament tal-Bernabeu. Il-parti tradizzjonali ta' Cibeles ġiet imneħħija wkoll, u Real ħarġu dikjarazzjoni li tħeġġeġ lill-partitarji biex ma jinġabrux fiċ-ċentru tal-belt. Sadanittant, il-gvern lokali qed juża aktar minn 200 uffiċjal tal-pulizija nazzjonali biex jevita li jinġabru l-folol, bis-Sindku José Luis Martinez-Almeida jitlob ukoll lin-nies biex jibqgħu 'l bogħod. Il-pulizija jinsabu ħerqana li jevitaw ripetizzjoni ta' xeni ta' partitarji li għalqu t-toroq barra l-istadium ta' Cadiz il-ġimgħa li għaddiet.